Suidpunt Potpourri - Bali Trading Wholesale
Bali Trading is by verre my gunsteling verskaffer. Ek het my winkel 15 jaar gelede gekoop. Die winkel bestaan al reeds sedert 1997 en het sy nederige begin te danke aan 'n dinamiese vrou wat 'n visie vir Agulhas gehad het en 'n piepklein winkeltjie begin het. Die winkeltjie het 'n platform geskep vir mense wat op klein skaal handgemaakte items vervaardig het en nie geweet het hoe om dit te verkoop nie, in 'n era lank voor "koop en verkoop" groepe op Facebook.
Ek was een van die uitstallers in haar winkel en sy het menigmaal al my lapverf artikels in die winkel verkoop.
Een Desember is sy skielik en onverwags oorlede. Die winkel is in die mark gesit en ek het die geleentheid met beide hande aangegryp. Na 'n bietjie restourasie en veranderinge het ons die deure weer oopgemaak in Oktober 2004.
Beide ek en my man was uit die staanspoor passievol oor hierdie onderneming. Hy is in die konstruksiebedryf en die ink op die koopkontrak was nog skaars droog toe het hy al begin om mure uit te breek en aan te bou. So het ons stuk-stuk aangebou, 'n koffiewinkel binne-in Potpourri oopgemaak en so die winkel uitgebou van 'n karige 100 vierkante meter na vandag se amper 700 vierkante meter vloeroppervlak.
Ons het 'n wye verskeidenheid van produkte: dekor, speelgoed, eetgoed, lekkerruik goed, geestelike boeke, kunsbenodigdhede, souveniers vir die toeris, babaklere en vele bekostigbare geskenkies. Dit was vir ons 'n groot vreugde om die jaar na jaar se groei te ervaar, en vakansiegangers se gretigheid om te sien wat het ons hierdie jaar verander het!
So vier jaar terug het ons 'n eiendom oorkant ons winkel gekoop en dit omskep in 'n gastehuis met die toepaslike naam Potpourri Stay. Dus kan ons kliente nou EET, KOOP én SLAAP!
Ek is oortuig dat die sukses van my besigheid lê in beide my passie vir die besigheid, sowel as my en my man se geloof dat ons voorwaar geseënd is.
Ek glo dat iemand soos ek 'n fyn aanvoeling moet hê as dit by die aankope van jou produkte kom. Afhangend van jou mark, moet die prys, ooreenkomstig met die produk, reg wees.
Ek glo ek beskik oor daardie eienskap. Ek koop al sedert 2012 aan by Bali Trading. Ek is regtig, regtig uit my hart, dankbaar vir 'n verskaffer soos BALI TRADING. Hulle smaak is my smaak! Hulle is by verre my "favourite" verskaffer!
Focus Friday: We're shining the spotlight on Suidpunt Potpourri
'Bali Trading is by far my favourite supplier"
I am convinced that the success of my business is based on the passion of both my husband and I, as well as our belief that we are truly blessed.
I believe that, somebody like me should have a good sense of understanding your clients when it comes to the purchase of products you stock. Depending on your market, the price and the product must go hand in hand.
I do believe that I possess that trait. I have been buying from Bali Trading since 2012. I can honestly say that I am thankful for a supplier such as BALI TRADING. We think alike. They are by far my favorite supplier!